2012-ben az olasz Juventushoz szerződött és egymást követő négy bajnoki címhez, valamint két kupagyőzelemhez és két Szuperkupa-győzelemhez segítette a torinói csapatot. Ebben az időben Európa legtehetségesebb fiatal középpályásai között emlegették, 2013-ban Golden Boy-díjat, 2014-ben pedig Bravó-díjat nyert, valamint a The Guardian beválasztotta a tíz legígéretesebb fiatal labdarúgója közé. 2015-ben Bajnokok Ligája döntőt játszott és vesztett csapatával a Barcelona ellen. 2016 nyarán világrekordnak számító 105 millió euróért igazolt vissza a Manchester Unitedhez.